আজ মালদায় সভা মুখ্যমন্ত্রীর, তৃণমূল সুপ্রিমোর অপেক্ষায় গাজোল

ওয়েবডেস্ক- আজ ফের জেলা সফরে মুখ্যমন্ত্রী মমতা বন্দ্যোপাধ্যায় (Mamata Banerjee)। আজ মালদায় (Malda) যাবেন তিনি। গাজোল (Gajol) ময়দানে জনসভা করবেন তিনি। এই দিন জনসভা থেকে তৃণমূল সুপ্রিমোর বার্তা দিকেই তাকিয়ে আছে সকলে।

এই মুহূর্তে এসআইআরকে (SIR) ঘিরে উত্তপ্ত বঙ্গ রাজ্য রাজনীতি। একাধিকবার মুখ্যমন্ত্রীকে এসআইআর বিরোধিতায় সুর তুলতে দেখা গেছে। কিন্তু স্পষ্ট ভাবে জানিয়ে দিয়েছেন, এসআইআর নিয়ে বিপক্ষে নয় তৃণমূল, কিন্তু এত কম সময়ের মধ্যে এসআইআর করা নিয়ে নিয়ে আপত্তি রয়েছে তাঁর। কারণ মুখ্যমন্ত্রী বার বার কমিশনকে বুঝিয়ে দিয়েছেন, এসআইআর নিয়ে একজন বৈধ ভোটারের বাদ গেলে ছেড়ে কথা বলবেন না তিনি। এসআইআর ইস্যুতে গত ২৫ নভেম্বর মঙ্গলবার উত্তর ২৪ পরগনার বনগাঁতে এস আই আর এর প্রতিবাদে সভা ও চাঁদপাড়ায় প্রতিবাদ মিছিল করেছিল রাজ্যের মুখ্যমন্ত্রী মমতা বন্দ্যোপাধ্যায়।

আরও পড়ুন- ৬ ডিসেম্বর ঠাকুরনগরে মুখ্যমন্ত্রীর পাল্টা মিছিলের ডাক বিজেপির

এই চাপানউতোর পরিস্থিতিতে অতিরিক্ত চাপে বিএলওদের হৃদরোগে আক্রান্ত হওয়া থেকে আত্মহত্যার মতো ঘটনা ঘটেছে। এই পরিস্থিতিতে কিছুটা হলেও পিছু হটতে বাধ্য হয়েছে কমিশন। গোটা দেশেই খসড়া ভোটার তালিকা প্রকাশের তারিখ পিছিয়ে দেওয়া হয়েছে। আগামী ৯ ডিসেম্বর পশ্চিমবঙ্গ সহ, ১২ টি রাজ্যে খসড়া ভোটার তালিকা প্রকাশিত হবে বলে জানানো হয়েছিল, তা পিছিয়ে ১৬ ডিসেম্বর করা হয়েছে। ফলে, চূড়ান্ত ভোটার তালিকা ৭ ফেব্রুয়ারির পরিবর্তে ২০২৬-এর ১৪ ফেব্রুয়ারি প্রকাশিত হবে।

এদিকে আজ মুখ্যমন্ত্রীর সফর ঘিরে আঁটোসাঁটো নিরাপত্তা। মালদা জেলার ১২ টি বিধানসভার একদম কেন্দ্রে রয়েছে গাজোল। ২১-এর ভোটে এখানে নির্বাচনী সভা করে ভালো ফল তৃণমূল। আজ সেই গাজোলেই সভা করবেন তৃণমূল সুপ্রিমো।

দেখুন আরও খবর-